CELEX: 31981D0427
Language: el
Date: 1981-05-20 00:00:00
Title: 81/427/ΕΟΚ: Απόφαση τής Επιτροπής τής 20ής Μαΐου 1981 μέ τήν οποία εξουσιοδοτείται η Ιρλανδία νά εξαιρέσει από τήν κοινοτική μεταχείριση τίς πλεκτές οθόνες τραπέζης, τίς οθόνες καθαριότητος, υπηρεσίας ή μαγειρείου, καταγωγής Χόνγκ Κόνγκ (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0427

81/427/ΕΟΚ: Απόφαση τής Επιτροπής τής 20ής Μαΐου 1981 μέ τήν οποία εξουσιοδοτείται η Ιρλανδία νά εξαιρέσει από τήν κοινοτική μεταχείριση τίς πλεκτές οθόνες τραπέζης, τίς οθόνες καθαριότητος, υπηρεσίας ή μαγειρείου, καταγωγής Χόνγκ Κόνγκ (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 165 της 23/06/1981 σ. 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Μαΐου 1981  με την οποία εξουσιοδοτείται η Ιρλανδία να εξαιρέσει από την κοινοτική μεταχείριση τις πλεκτές οθόνες τραπέζης, τις οθόνες καθαριότητος, υπηρεσίας ή μαγειρείου, καταγωγής Χόνγκ Κόνγκ  (Το κείμενο στην αγγλική γλώσσα είναι το μόνο αυθεντικό)  (81/427/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 παράγραφος 1,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία είναι δυνατόν να εξουσιοδοτηθούν να λάβουν τα Κράτη μέλη όσον αφορά τις εισαγωγές ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι, στις 13 Μαΐου 1981, η ιρλανδική κυβέρνηση υπέβαλε αίτηση στην Επιτροπή των Ευρωπαϊκών Κοινοτήτων, σύμφωνα με το άρθρο 115 παράγραφος 1 της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τις οθόνες τραπέζης, τις οθόνες καθαριότητος, υπηρεσίας ή μαγειρείου, τα οποία υπάγονται στις διακρίσεις 62.02 Β ΙΙ και Β ΙΙΙ του Κοινού Δασμολογίου, κατηγορία 39, καταγωγής Χόνγκ Κόνγκ, και τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στην Κοινότητα αυτών των προϊόντων, καταγωγής Χόνγκ Κόνγκ, αποτέλεσε αντικείμενο συμφωνίας μεταξύ της Κοινότητος και της χώρας αυτής· ότι, στο πλαίσιο αυτής της συμφωνίας, το Χόνγκ Κόνγκ θα αναλάβει την υποχρέωση να θεσπίσει όλες τις εξαγωγές των εν λόγω προϊόντων τις οποίες πραγματοποιεί προς την Κοινότητα σε επίπεδα που αντιστοιχούν σε ορισμένες οροφές·  ότι, για να τεθεί σε εφαρμογή αυτή η συμφωνία και να ληφθούν υπόψη οι ιδιαιτερότητες που παρουσιάζει, το Συμβούλιο καθιέρωσε ειδικό καθεστώς όσον αφορά τις εισαγωγές των κλωστοϋφαντουργικών προϊόντων με τον κανονισμό (ΕΟΚ) αριθ. 3059/78 (2)·  ότι, λόγω διαφορετικών συνθηκών που επικρατούν στις αγορές της Κοινότητος και της ιδιαίτερης ευαισθησίας αυτού του τομέα της κοινοτικής βιομηχανίας, αυτές οι κοινοτικές οροφές κατανεμήθηκαν μεταξύ των Κρατών μελών με βάση αυτά τα δεδομένα·  ότι, κατά συνέπεια, υφίστανται διαφορές στους όρους εισαγωγής των εν λόγω προϊόντων στα διάφορα Κράτη μέλη και ότι οι όροι εισαγωγής μόνο σταδιακά είναι δυνατό να γίνουν ενιαίοι·  ότι οι διαφορές που υφίστανται όσον αφορά τα μέτρα εμπορικής πολιτικής τα οποία εφαρμόζονται από τα Κράτη μέλη προκάλεσαν εκτροπές του εμπορίου, δεδομένου ότι η Ιρλανδία ενέκρινε την 1η Ιανουαρίου 1981 τη θέση σε ελεύθερη κυκλοφορία των ποσοτήτων των προαναφερθέντων προϊόντων καταγωγής Χόνγκ Κόνγκ, τα οποία αντιπροσωπεύουν το 43,3 % της ποσοστώσεως που ισχύει για τη χώρα αυτή·  ότι, σύμφωνα με τις πληροφορίες που έχει συγκεντρώσει η Επιτροπή σχετικά με την κατάσταση της σχετικής βιομηχανίας, οι συνολικές εισαγωγές αυτού του προϊόντος καταγωγής τρίτης χώρας ανήλθαν σε 108 τόνους το 1978, σε 141 τόνους το 1979 και σε 151 τόνους το 1980· ότι η συμμετοχή αυτών των εισαγωγών στην αγορά αυξήθηκε από 18 % το 1978 σε 25 % το 1979·  ότι οι τιμές των εν λόγω προϊόντων, καταγωγής Χόνγκ Κόνγκ, είναι κατά 23 % περίπου κατώτερες από τις τιμές των παρομοίων προϊόντων στην Ιρλανδία·  ότι η παραγωγή παρομοίων προϊόντων στην Ιρλανδία μειώθηκε από 548 τόνους το 1978 σε 358 τόνους το 1979· ότι η συμμετοχή αυτών των εισαγωγών στην αγορά μειώθηκε από 47 % το 1978 σε 32 % το 1979·  ότι η πραγματοποίηση άλλων εμμέσων εισαγωγών, επί πλέον εκείνων που έχουν ήδη πραγματοποιηθεί ή σχεδιάζονται, θα μπορούσε να δημιουργήσει περισσότερες δυσκολίες και να εμποδίσει την πραγματοποίηση των στόχων στους οποίους αποβλέπουν τα προαναφερθέντα εμπορικά μέτρα·  ότι δεν είναι δυνατό να εφαρμοσθούν σύντομα από άλλα Κράτη μέλη τα μέτρα που θα εξασφαλίσουν τη συνεργασία που απαιτείται·  ότι, υπό τις συνθήκες αυτές, θα πρέπει να επιτραπεί η εφαρμογή των προστατευτικών μέτρων του άρθρου 115 παράγραφος 1 υπό τους όρους που προβλέπει η απόφαση 80/47/ΕΟΚ, και ιδίως το άρθρο 3·  ότι οι αιτήσεις για χορήγηση τίτλων εισαγωγής για 4,8 τόνους βρίσκονται στο στάδιο της εξέτασής τους από τις αρχές της Ιρλανδίας και ότι αυτή η αίτηση δεν πρέπει να καλύπτεται από τέτοια εξουσιοδότηση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιρλανδία εξουσιοδοτείται να εξαιρέσει από την κοινοτική μεταχείριση τα ακόλουθα προϊόντα καταγωγής Χόνγκ Κόνγκ τα οποία τίθενται σε ελεύθερη κυκλοφορία στα άλλα Κράτη μέλη και για τα οποία υπεβλήθησαν αιτήσεις για χορήγηση τίτλου εισαγωγής μετά την 8η Μαΐου 1981.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 62.02 Β ΙΙ και Β ΙΙΙ  Κώδικας ΝΙΜΕΧΕ:  62.02-41, 43, 47, 65, 73, 77  Κατηγορία: 39  // Οθόνες τραπέζης, οθόνες καθαριότητος, υπηρεσίας ή μαγειρείου, πλεκταί, έτεραι, πλην των βοστρυχωτών σπογγωδών  //   //  Άρθρο 2  Η παρούσα απόφαση εφαρμόζεται μέχρις ότου δημιουργηθούν στην Ιρλανδία νέες δυνατότητες εισαγωγής αυτών των προϊόντων από το Χόνγκ Κόνγκ και το αργότερο στις 31 Δεκεμβρίου 1981.  Άρθρο 3  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 20 Μαΐου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.